ZAPISNIK

1. KORESPONDENČNE SEJE UO ČEBELARSKEGA DRUŠTVA PONIKVA

1. korespondenčna seja čebelarskega društva Ponikva je bila v torek, dne 07. aprila 2020. Na korespondečni seji so sodelovali vsi člani UO ČD Ponikva. Sklicana je bila na pobudo predsednika ČD Ponikva g. Slavka Špura v luči pandemije koronavirusa in je imela naslednji

Dnevni red:

1. Pobuda ČZS donacije finančnih sredstev čebelarskih društev za nabavo zaščitnih mask
2. Glasovanje o dokončnem izgledu praporja ČD Ponikva

Ad1

Predsednik ČD Ponikva je po elektronski pošti predstavil predlog ČZS, v katerem se ČZS obrača na ČD v Sloveniji, da bi s prostovoljnimi prispevki pristopili zbiranju finančnih sredstev za nakup zaščitnih mask in zaščitne opreme za potrebe obvladovanja koronavirusa COVID 19 v Sloveniji. Predsednik je podal pobudo, da prispeva ČD Ponikva 100 €. Zato je UO ČD Ponikva sprejel

**Sklep št. 1**

**Čebelarsko društvo Ponikva nakaže finančna sredstva ČZS za potrebe obvladovanja novega koronavirusa COVID 19 v višini 100 €.**

Ad2

Pod točko dva je predsednik ČD Ponikva predstavil izgled novega čebelarskega praporja ČD Ponikva. Osnovna stran je bila predstavljena in potrjena na prejšnji seji UO ČD Ponikva. Hrbtno stran praporja pa je predsednik dal na glasovanje glede dokončnega izgleda. Člani UO so se morali odločiti med cvetovi kostanja in med dvema cvetoma lipe.

Po odgovorih preko elektronske pošte je večina članov UO glasovala za cvet lipe in med cvetoma lipe je večina članov UO glasovala za odprti cvet lipe. Zato je UO sprejel naslednji

**Sklep št. 2**

**Člani UO ČD Ponikva sprejmejo sklep, da je na hrbtni strani poleg cveta sivke, ajde in akacije še cvetoči cvet lipe.**

 Zapisal:

 Jože Šibal